section_heading: Životopis
paragraph_text: Ostvarila je čitav niz zapaženih nastupa u opernim kućama diljem svijeta, pa je tako nastupila i u Kini, Izraelu, Japanu, Santiago de Chileu, Tel Avivu, Bruxellesu, Liègeu, Sao Paulu, Madridu, Grazu, Bernu, Stockholmu, Napulju,Ateni itd. U kineskom gradu Guangzhou u produkciji Covent Gardena pjevala pod vodstvom Daniela Orena. Treća je hrvatska operna pjevačica ,nakon Biserke Cvejić i Ljiljane Molnar-Talajić, koja je pjevala u veronskoj Areni. Nastupila je kao Violetta Valery u Verdijevoj "Traviati". Do sada je pjevala na više stranih jezika: talijanskom, francuskom, njemačkom, češkom i dr.